سمعت ست حلوة أوي بتتكلم مع بنتها بتقولها " خدي اللي تعرفي تختلفي وتتفاهمي معاه من غير هجران، يا بنتي لو على الاتفاقات فناس كتير بتتفق وعند أول خلاف بتمشي انما اللي بيعرفوا يتفاهموا بيكملوا .. الود بيعيش وبيخلي الناس تعيش "فضلت طول اليوم بفكر في الجملة الاخيرة دي وافتكرت ست عجوزة من غير مناسبة مرة مسكت ايدي وقالتلي ربنا يديك اللي قلبه يودك قبل ما يحبك.
"أنا مش قايل لحد غيرك" "مش طايق حد بس بكلمك" "انت الوحيد اللي عارف الموضوع الفلاني" "كذا حد قالي علي خروجه بس أنا هخرج معاك انت" "كلمتك أول حد عشان أقولك"" كلمات تبدو بسيطة ولكنها تعني لنا الكثير " ان شخص يميزك ولو بحاجه بسيطه دي بتخلينا مبسوطين لابعد الحدود .❤️
ومِن الجميلِ في العلاقات بشكل عام أن تكون مريحة غير مرهقة أن تشعر فيها بخفة الحملِ لا بثقل الهم، بالإقبال لا بالنفور، أن تنتظرها لا أن تنتظر مرورها، أن ترى فيها نفسك التي تحبها لا نفسك التي تكرهها، أن تشعر بعدم الاضطرار إلى الشرح ولا الحاجة إلى التفسير ولا عبء التبرير .
لا ينضج المرء بالنصائح، لا ينضج بالمواعظ، لا ينضج بتجارب الأخرين..ينضج المرء حين يقطع الفقدان جزءًا من قلبه..وينحني ظهره من خذلان أحبائه.. تتسيد التجاعيد ملامحه من قسوة التفكير..وتتهاوى طاقته ويصبح هش بـ جسد هزيل من الركض في الطرق الخاطئة.. ينضج المرء حين تقطفه الحياة..من جذوره
بتصعب عليا جدًا الناس الفرفوشة اللي ما كانوش بيبطّلوا كلام وهزار وفجأة كدا اتحولوا لنسخة باهتة مطفية وطول الوقت ساكتين! لا هي دي ملامحهُم ولا هي دي روحهُم اللي كانت بتملى المكان بهجة وحيوية، يخربيت الحُزن اللي يطفي الواحد ويغيّره بالشكل دا والله!